ইম্ফাল, দিসেম্বর ১৭ : ইমাসি ফাউন্দেসন্না য়ুনেস্কো অমসুং সঙ্গীত নাটক একাদেমিগা খুৎশম্নদুনা মহারাজ কুমারী বিনোদিনী দেবীগী কুমওন থৌরম অমা থা অসিগী ১৬ তা নিউ দিল্লিগী চানক্যপুরিদা লৈবা যুনেস্কো ওদিটোরিয়ামদা পাঙথোকখ্রে।  মথং চহীগী ফেব্রুয়ারি থাদা পাঙথোক্কদৌরিবা ইমাসি ফাউন্দেসনগী লিস্তনার ফেস্তিবেল ওব লিতরেচরগী পার্টনার ওইরিবা য়ুনেস্কো নিউ দিল্লীগী ওফিসার ইনচার্জ দাঃ হেজকিয়েল দলামিনিনা, য়ুনেস্কো নিউ দিল্লীনা ইমাসি ফাউন্দেসন অমসুং আই জি এন সি এগা খুৎশম্নদুনা অৱাং নোংপোক ইন্দিয়াগী আর্কিভিস্তশিংদা পীখিবা ত্রেনিংগী মতাঙদা পনবগা লোয়ননা থবক অসি মখা তানা পায়খৎনবা ৱাফম ফোঙদোকখি।
 গেস্ত ওব ওনার ওইনা শরুক য়াখিবা মিনিস্ত্রি ওব ওনর ওইনা শরুক য়াখিবা মিনিস্ত্রি ওব কালচারগী দিরেক্তরসু ওইরিবা সঙ্গীত নাটক একাদেমিগী সেক্রেটারি ইন-চার্জ অনিয়স রজননা ওরেল লিতরেচারগী মতাঙদা ৱা ঙাঙখি।  নেসনেল স্কুল ওব দ্রামাগী দিরেক্তর অমসুং কলা নিধিগী হেদ দা: রামশে গোরনা, ইমা ফাউন্দেসন্না লিতরেরি ম্যুজিয়াম অমা হাংনবা থবক পায়খৎপীয়ু অমসুং মসিদা অঙম্বা মতেঙ পাংগনি হায়বা ৱাফম ফোঙদোকখি।
 থৌরম অদুদা গেস্ত ওব ওনর ওইখিবা দাঃ লোর্হো এস ফোজেনা মণিপুর অমুসং অৱাং নোংপোক্কী অপিকপা লিঙ্গুইক্তিককী মতাঙদা ফোঙদোকপগা লোয়ননা মহাক্না থেংনখিবা সিক্কিম অমসুং আসামগী অইবশিংগী থেংনখিবগী মতাঙদা ৱাফমশিং ফোঙদোকখি।  থৌরম অদুদা শরুক য়াবা ঙমখিদ্রবা মিনিস্তর ওব স্তেত ফোর কালাচার এন্দ এক্সটার্নেল এফেয়ার্স মীনাক্সি লেখিনা এম কে বিনোদিনী দেবীনা লৌখিবা থৌদাংশিংগী মতাঙদা মেসেজ থারক্তুনা থাগৎপা ফোঙদোরকখি।
 বিনোদিনীগী কুমওন অদুগা মরী লৈননা পেনাগী ওজা এম মঙাং সনা, ইমাসি ফাউন্দেসনগী চেয়ারমেন অমসুং ফাউন্দার এল সোমি রায়না ৱাফম কয়া ফোঙদোকপগা লোয়ননা পান্থোইবী জগোয় মরুপ্না মাইবী সমানগী পারফোর্মেন্স উৎখি হায়রি।  ইমাসি ফাউন্দেসনগী ত্রাস্তি এল রাধাকান্ত রোই, সত্যজিৎ অরিবম অমসুং ফিস্কেল পার্তর এম এম জি এল দিগী কন্সলটিং এদভাইজর অতুল দেব শর্মাসু থৌরম অদুদা ৱা ঙাঙখি হায়রি। 